Hermokrates a Zenon
Material: papyrus
Place: Arsinoites
Categories: Brief (privat)
Hermokrates an Zenon
Bitte um Geld
Prozeß
Anklage
finanzieller Ruin wegen Länge des Verfahrens (Gericht)
Ἑρμοκράτης Ζήνωνι χαίρειν. εἰ ἔρρωσαι καὶ τἆλλά σοι κατὰ τρόπον συναντᾶι, εἴη ἂν τὸ δείον· ὑγίαινον δὲ καὶ 
αὐτός. τῆς ἀνακρίσεως ἡμῶν γεγενημένης κατὰ λόγον καὶ ἐπιδεδομένης εἰς αὐλήν, ἕως μὲν διεκαρτε
ροῦμεν, ἐν οὐ τῆι τυχούσηι δαπάνηι ὄντες, μηθένα τῶν φίλων ἐνοχλεῖν, οἰόμενοι ἐν τάχει ἐπισκέ
ψεσθαι τὸν βασιλέα· ἐπειδὴ  διʼ ἄλλα ἐνεστηκότα ἀναγκαῖα μακρὸν ἐγίνετο καὶ ὃ ὑπελιμπανόμεθα [κερ]μά
τιον εἰς τοὺς προσταντας τῆς σωτηρίας ἡμῶν, ἐδαπανῶμεν εἰς τὰ καθʼ ἡμέραν ἀναγκαῖα, ὥστε συν[β]ῆναι 
τοῦ βασιλέως εὐειλάτου γενομένου καὶ ἐπιγράψαντος τὴν ἄφεσιν, ὅπερ σὺν θεῶι εἰπεῖν πεπείσμε[θ]α, 
δοκεῖν ἄλλοις ἐξαλλακτὰς εἶναι· τὰ πρός σε ἔτι ἐξ ἀρχῆς ἐν τοῖς ἀναγκαιοτάτοις τεθειμένοι, καλῶς ἔχειν 
ὑπελάβομεν γράψαι ὅπως, ἂν σοι φαίνηται, ὑπολαβὼν εἴς τι τῶν προκιμένων ἀνηλωκέναι, δοὺς Ἀμμωνίωι 
τῶι κεκομικότι σοι τὴν ἐπιστολὴν ὅσον ἄν ποτε εὐκαιρῆις, εὖ δὲ γίνωσκε διότι ὃ ἂν συμβάληι εἰς τὴν [σω]τη
ρίαν μου, ἂμ μέν, καθότι γράφομεν, συναντήσηι ἡμῖν τὰ παρὰ τοῦ βασιλέως κατὰ λον, κομιη διπλάσιον· 
εἰ δὲ μή γε, ἐση παρὰ πᾶσι οὐκ ἀπεστρεμμένος ἄνθρωπον ἀνέγκλητόν σοι γεγενημένον ἐν αἴσχει 
ὑπὸ τῆς ἀκληρίας. εὐχαριστήσεις δέ μοι φιλοτιμότερον γράψας ἐνταῦθα οἷς ἂν ὑπολαμβάνηις 
ἐπιτήδεον εἶναι, συνπαρίστασθαι ἡμῖν ἐν οἷς ἂν τυγχάνωμεν χρείαν ἔχοντες ἀβλαβῶς, καὶ ἐμοὶ 
γράψας ὅσον ἂν συνθῆις τῶι Ἀμμωνίωι. 
ἔρρωσο.  , Τῦβι ιβ.
Ζήνωνι